珠峰錦標盟主今年3仗全敗 幕後決定換人！
2024年05月03日 12:04
東網電視
更多新聞短片
「想一下」(Think About It)一直都由祈普敦策騎。 (圖片來源：Getty Images)
2023年珠穆朗瑪峰錦標盟主「想一下」(Think About It)，贏完呢場重要大賽之後，今年喺悉尼嘉年華賽事增程跑咗3場G1，但效果似乎麻麻，上月6日出戰蘭域馬場舉行嘅唐加士打一哩賽，更只以第11名過終點。
經過3次敗仗後，「想一下」幕後現時部署馬匹出戰昆士蘭冬季嘉年華，更以1300米G1 Kingsford Smith Cup為目標，不過今次幕後有意更換騎師，「想一下」練馬師彭達表示，佢哋需要一個最近成績唔錯嘅騎師幫手，力圖為「想一下」重返勝門，現時團隊亦考慮過幾位前列騎師，暫時就以薛恩機會較大，換言之騎開「想一下」嘅祈普敦，今次好大機會都失去帥權啦。